Държавен вестник, бр. 58, 2020 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  58
ОФИЦИАЛЕН РАЗДЕЛ
РЕШЕНИЕ
във връзка с разискванията по питането 
на народните представители Румен Гечев 
и Георги Свиленски към министъра на 
финансите Владислав Горанов относно
„Нова концепция за облагане на хазарт­
ните игри“, декларирана от министъра на 
финансите Владислав Горанов през месец 
март 2016 г.
Народното събрание на основание чл. 90, 
ал. 2 от Конституцията на Република България 
и чл. 105, ал. 1 от Правилника за организа­
цията и дейността на Народното събрание
Р Е Ш И :
В срок до 10 юли 2020 г. министърът на 
финансите да представи пред Народното 
събрание детайлна информация за броя на 
организаторите на хазартни игри, както
и за бюджетните постъпления от такси и 
данъци от хазартния сектор за последните 
пет години.
Решението е прието от 44-то Народно 
събрание на 26 юни 2020 г. и е подпеча-
тано с официалния печат на Народното
събрание.
За председател на Народното събрание:
Емил Христов
4828
ПРЕЗИДЕНТ 
НА РЕПУБЛИКАТА
УКАЗ № 124
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам проф. д-р Красимир Ди­
митров Иванов с орден „Св. св. Кирил и 
Методий“ огърлие за особено значимите му 
заслуги за развитието на медицинската наука 
и образованието в Република България.
Издаден в София на 22 юни 2020 г.
Президент на Републиката: 
Румен Радев
Министър-председател:
Бойко Борисов
Подпечатан с държавния печат.
Министър на правосъдието:
Данаил Кирилов
4795
НАРОДНО СЪБРАНИЕ
РЕШЕНИЕ
за предложение до Президента на Република 
България за награждаване с медал „За заслуга“
Народното събрание на основание чл. 86, ал. 
1 от Конституцията на Република България и 
чл. 11, ал. 2 във връзка с чл. 10, ал. 1 от Закона 
за ордените и медалите на Република България 
Р Е Ш И :
Предлага на Президента на Република 
България да награди ст. н. с. д-р Александър 
Данаилов Скордев с медал „За заслуга“ за 
неговите заслуги в областта на инженерните 
науки и практика като учен, преподавател, 
физик в сферата на контрола и изпитването 
без разрушаване и признат общественик.
Решението е прието от 44-то Народно 
събрание на 24 юни 2020 г. и е подпечатано 
с официалния печат на Народното събрание.
За председател на Народното събрание:
Емил Христов
4808
РЕШЕНИЕ
във връзка с разискванията по питането на 
народните представители Искрен Веселинов 
и Александър Сиди към министъра на тру­
да и социалната политика Деница Сачева 
относно фрагментирано законодателство в 
социалната политика
Народното събрание на основание чл. 90, 
ал. 2 от Конституцията на Република България 
и чл. 105, ал. 1 от Правилника за организа­
цията и дейността на Народното събрание
Р Е Ш И :
1. В срок от четири месеца Министерството 
на труда и социалната политика да изготви и 
представи в Народното събрание анализ на 
действащото законодателство в областта на 
социалното подпомагане.
2. В срок от шест месеца Министерството 
на труда и социалната политика да представи 
в Народното събрание проект на Кодекс за 
социална подкрепа, който да обедини в един 
нормативен акт цялостната държавна поли­
тика в тази сфера.
Решението е прието от 44-то Народно 
събрание на 25 юни 2020 г. и е подпечатано 
с официалния печат на Народното събрание.
За председател на Народното събрание:
Емил Христов
4827